ing Sragèn, pamit, jalaran kathah pandamêlanipun, ingkang kapatah dados gagêntosipun R. T. Tôndhawadana. II. Pangrèh sapunika sampun nyadhiyani insênyê Narpawandawa, ingkang salaka 1 iji rêgi f 2,50, ingkang jêne 1 iji rêgi f 27,50 dèrèng wragadipun angintunakên, sintên ingkang kaparêng badhe tumbas, lajêng aprasabêna dhatêng panitra II. R. Ng. Purwasastra ing Kapatihan Surakarta. III. Pangrèh nampèni prasabênipun rêdhaksi Pusaka Jawi, manawi benjing marêngi tumbuk dalêm 64 taun, Pusaka Jawi ugi badhe damêl Jubileum nummer sintên ingkang kaparêng badhe tumbas, kenging mêling sapunika dhatêng rêdhaksi Pusaka Jawi piyambak, utawi dhatêng pangrèh Narpawandawa, dene rêginipun dèrèng sagêd namtokakên. Andadosna kauningan.